**MENAXHERI I EKIPIT TË MENAXHIMIT TË PROJEKTIT**

**Termat e Referencës**

Qëllimi i pozitës:

Qeveria e Kosovës do të negociojë dhe nënshkruajë marrëveshjen për projektin FLOWS që mbështetet MEA-in për ruajtjen dhe përmirësimin e situatës së sigurisë së ujit në vend për të siguruar mjete të përmirësuara dhe të qëndrueshme të jetesës, siguri të ushqimit, furnizim me ujë dhe prodhim të energjisë elektrike; elementet esenciale që mbështesin rritjen e qëndrueshme ekonomike dhe përpjekjet për zbutjen e varfërisë. Menaxheri i Projektit do të jetë përgjegjës për të siguruar që të gjitha aspektet e projektit të zbatohen në përputhje me marrëveshjet ligjore të nënshkruara mes Bankës dhe Qeverisë së Kosovës.

Për objektivin e propozuar zhvillimor të projektit dhe përshkrimin përmbledhës të projektit, shih Dokumentin e Vleresimit te Projektit - PAD-in

**Përgjegjësitë e Menaxherit të EMP-së:**

Menaxheri i Projektit duhet të ketë dituri për procedurat dhe operacionet qeveritare dhe do të ndërmarrë përgjegjësi të menaxhimit të projektit, financave, prokurimit, koordinimit dhe monitorimit. Me përgjegjësitë e deleguara tek koordinatorët, stafi teknik dhe mbështetës, Menaxheri i Programit do të kryejë detyrat e mëposhtme:

* Menaxhimi i zbatimit të përditshëm të projektit duke udhëhequr ekipet e zbatimit dhe duke ushtruar mbikëqyrje teknike të kontratave specifike sipas projektit.
* Përgatitja e planeve vjetore të punës, vlerësimeve të buxhetit dhe parashikimeve të parave të gatshme për zbatimin në kohë të Projektit, dhe dorëzimi për aprovim tek Këshilli Ndërministror për Ujërat dhe Komitetit Teknik i Projektit.
* Ndërlidhja me Sekretariatin e KNMU-së në përgatitjen e dokumentacionit për takimet e KNMU-së; të shërbejë si sekretar për takimet e Ekipit Teknik të Projektit.
* Mbikëqyrja e nxjerrjes së tenderëve dhe menaxhimi i prokurimit të të gjitha mallrave dhe shërbimeve në përputhje me udhëzimet e prokurimit të Bankës Botërore;
* Sigurimi i mbikëqyrjes efektive dhe në kohë të kontratave të punëve dhe mallrave; identifikimi i çështjeve teknike dhe zgjidhja efektive e tyre.
* Mbikëqyrja e zbatimit dhe dokumentimi i instrumenteve të masave mbrojtëse të projektit.
* Menaxhimi dhe mbikëqyrja efektive e konsulentëve vendorë dhe të huaj, përfshirë përgatitjen e progresit të monitorimit të realizimeve sipas kontratave të konsulentëve, dhe sigurimi i informatave kthyese sipas nevojës; koordinimi i përgjithshëm i punës së konsulentëve në përputhje me planin e përgjithshëm të zbatimit të projektit.
* Monitorimi i buxhetit të projektit në baza të rregullta për të përmbushur nevojat e përditshme, ngritja e kërkesës për pagesa për shpenzimet e projektit, monitorimi i fondeve në dispozicion në llogaritë e përcaktuara, duke siguruar që kërkesat për tërheqje të paraqiten në kohën e duhur, sipas parashikimit të parave të gatshme.
* Monitorimi i aktiviteteve dhe raportimi për progresin e projektit duke raportuar mbi treguesit e projektit (të përshkruara në Kornizën e Rezultateve).
* Përgatitja e raporteve tremujore dhe vjetore të progresit të projektit siç kërkohet nga Banka dhe donatorët, si dhe përgatitja e raporteve të rregullta për Qeverinë, siç kërkohen.
* Nën drejtimin e Sekretarit të Përgjithshëm (SP-së), përfaqëson Agjencitë Implementuese në të gjitha marrëdhëniet me Bankën Botërore dhe me konsulentët dhe kontraktorët.
* Në aktivitetin e tij/saj, kontribuon në promovimin e Projektit dhe vetëdijesimin e publikut, si dhe ndihmon MEA-in në zhvillimin e dokumenteve operative, kritereve të vlerësimit, përmirësimin e procedurave të Projektit dhe arritjen me sukses të objektivave të Projektit.
* Mbështet Bankën Botërore dhe misionet e tjera relevante të donatorit për mbështetjen e zbatimit dhe stafin vendor dhe konsulentët për të vlerësuar progresin e projektit, kontribuon në finalizimin e përkujtesave dhe diskutimin me zyrtarë të lartë të QK-së në lidhje me rekomandimet dhe gjetjet e misionit.
* Raporton në mënyrë periodike tek Zyrtarët e Lartë të Ministrisë për problemet që dalin në realizimin e projekteve dhe rekomandon ndryshime për përmirësim sipas nevojës

Menaxheri i Projektit është në varësi të Ministrit të MEM-it dhe, për çështje të përditshme, konsultohet me Sekretarin e Përgjithshëm dhe gjithashtu ekzekuton detyra të tjera në kuadër të Projektit, siç kërkohet.

**Kualifikimet e nevojshme:**

* Diplomë Bachelor ne Menaxhment, Ekonomi, Zhvillim Biznesi (Master e preferueshme) apo në fusha relevante në një specializim që lidhet me termat e referencës veçanërisht me Inxhinierinë, Industrinë, Studimet Mjedisore, ose;
* Të paktën 5 vjet përvojë profesionale menaxheriale në një fushë të ngjashme të veprimtarisë; kandidati duhet të ketë provuar shkathtësitë e tij (të saj) në sektorin e menaxhimit të projekteve në fushën e ujërave, bujqësi dhe zhvillimin rural, monitorim dhe vlerësim të projekteve në ndërtimin e institucioneve dhe kapaciteteve;
* Përvojë në menaxhimin e projekteve të mëdha;
* Përvojë në menaxhimin e kapaciteteve humane;
* Përvojë bashkëpunimi me institucionet publike si dhe njohja e proceseve brenda institucioneve publike e dëshirueshme (përbën avantazh);
* Përvoja duhet të përfshijë detyra në menaxhimin e ekipeve në fushën e operacioneve, financiare dhe administrative, marrëdhëniet me publikun dhe komunikimin.
* Përvojë punë me organizata ndërkombëtare dhe donatorë të tjerë të paktën 2 vjet (eksperienca internacionale përben avantazh);
* Përvojë the shkathtësi ekstenciale në hartimin, monitorimin dhe evaluimin e projekteve;
* Shkathtësi të mira komunikuese dhe sociale; kandidati duhet të tregojë iniciativë, sintezë, organizim dhe dinamizëm personal, si dhe kapacitet për të punuar me ekipe dhe të përgatisë raporte adekuate të planifikimit dhe aktivitetit;
* Shkathtësi kompjuterike (Word, Excel, Power Point)
* Rrjedhshmëri në shqip dhe anglisht (nivel profesional në të shkruar dhe folur). Shkathtësia në serbisht është avantazh.
* Të ketë rekorde të pastra policore, të disponojë të gjitha të drejtat civile dhe të mos ketë ndonjë implikim të mëparshëm në përvetësim.

**Kushtet e punës:**

Menaxheri i Projektit do të vendoset në ambientet e MEA-it në Prishtinë, por duhet të jetë i gatshëm të udhëtojë në zona të ndryshme të projektit në të gjithë vendin, të mbajë takime të shumta dhe të punojë nën presion.

**Produktet**

Produkti kryesor i punës do të jetë progresi i kënaqshëm dhe i kryer në mënyrë profesionale i zbatimit të projektit. Ai/ajo pritet të punojë me kohë të plotë dhe të mos ketë pozitë tjetër të paguar, pasi puna është shumë imponuese dhe kërkon përkushtim dhe orë të gjata pune.

Menaxheri i Projektit do të ketë pozitë me kohë të plotë në kuadër të Projektit dhe do t’i ofrohen mundësi për t’u zhvilluar profesionalisht duke marrë pjesë në trajnime dhe kurse përkatëse të BB-së gjatë kohëzgjatjes së kontratës. Shpërblimi do të paguhet në baza mujore.

**Periudha e performancës**

Menaxheri i Projektit do të punësohet në provë derisa Projekti të bëhet efektiv dhe më pas do të konfirmohet bazuar në performancën e kënaqshme. Pas konfirmimit, kontrata do të zgjasë fillimisht për katër vjet, në varësi të performancës së kënaqshme, por jo më shumë se kohëzgjatja e projektit.

**Raportimi**

Menaxheri i Projektit do të punojë me kohë të plotë brenda mjediseve të MEA-it dhe do t’i raportojë Ministrisë dhe në baza ditore Sekretarit të Përgjithshëm të Ministrisë së Ekonomisë dhe Ambientit.